Diari Oficial de la Generalitat Valenciana


Sumari del DOGV 9544, del 01-03-2023 (2023/2095)

Anunci de 17 de febrer de 2023, del Servei Territorial d'Indústria, Energia i Mines de Castelló per la qual es convoca l'alçament d'actes prèvies a l'ocupació de les finques afectades per les instal·lacions de transport secundari de la nova subestació transformadora de 220/66 kV denominada ST El Serrallo, que s'han d'ubicar al terme municipal de Castelló de la Plana (expedients de referència ATRCCT/2017/32/12 i ATASCT/2018/21/12) JUEXPR/2023/2/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2095


Data del document
:   17-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci de 17 de febrer de 2023, del Servei Territorial d'Indústria, Energia i Mines de Castelló per la qual es convoca l'alçament d'actes prèvies a l'ocupació de les finques afectades per les instal·lacions de transport secundari de la nova subestació transformadora de 220/66 kV denominada ST El Serrallo, que s'han d'ubicar al terme municipal de Castelló de la Plana (expedients de referència ATRCCT/2017/32/12 i ATASCT/2018/21/12) JUEXPR/2023/2/12. [2023/2095]  
Amb data de 22 de març de 2021, la Direcció General d'Indústria, Energia i Mines va dictar una resolució per la qual va concedir a Red Eléctrica de España, SAU, autorització administrativa prèvia i autorització administrativa de construcció, i es va declarar, en concret, la utilitat pública d'aquestes instal·lacions de la nova subestació transformadora de 220/66 kV denominada ST El Serrallo al terme municipal de Castelló de la Plana.  
Aquesta declaració d'utilitat pública, d'acord amb el que es disposa en l'article 56 de la Llei 24/2013, de 26 de desembre, del sector elèctric, comporta la necessitat d'ocupació dels béns i drets afectats i implica la urgent ocupació d'aquests a l'efecte de l'article 52 de la Llei d'expropiació forçosa, i l'article 149 del Reial decret 1955/2000, d'1 de desembre.  
En virtut d'això, el Servei Territorial d'Indústria, Energia i Mines de Castelló, en compliment del que es disposa en l'esmentat article 52 de la Llei d'expropiació forçosa, notifica als titulars dels béns i drets afectats en l'ajuntament on radiquen les finques afectades, com a punt de reunió per a dur a terme, de conformitat amb el procediment que estableix l'esmentat article, l'alçament d'actes prèvies a l'ocupació i, si fora procedent, les d'ocupació definitiva.  
Tots els interessats, així com les persones que siguen titulars de qualsevol classe de dret o interés sobre els béns afectats, hi hauran d'acudir personalment o representats per una persona degudament autoritzada, aportant els documents acreditatius de la seua titularitat i l'últim rebut de la contribució. Si ho consideren oportú, poden fer-se acompanyar de perits i de notari, amb despeses a costa seua.  
L'alçament d'actes tindrà lloc el dia 5 d'abril de 2023, en l'edifici Menador, sala de reunions, 2n planta, a la plaça Hort de Soguers, 4 de Castelló de la Plana.  
L'ordre d'alçament d'actes es comunicarà a cada interessat mitjançant l'oportuna cèdula de citació, figurant la relació de titulars convocats en el tauler d'edictes de l'ajuntament assenyalat i en l'annex.  
  
  
Relació de béns i drets afectats: instal·lació elèctrica de distribució de l'ST El Serrallo, de titularitat de Red Eléctrica de España, SA Unipersonal, situada al terme municipal de Castelló de la Plana, província de Castelló.  
Aquesta publicació es realitza igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, com a notificació als titulars desconeguts o amb domicili ignorat o a aquells en què, intentada la notificació, no s'haja pogut practicar. En l'expedient expropiatori, Red Eléctrica de España, SAU, assumirà la condició de beneficiària.  
  
  
Castelló de la Plana, 17 de febrer de 2023.- El cap del Servei Territorial d'Indústria, Energia i Mines: Gerardo Nebot Garcia.